open-index/open-wikipedia-markdown huggingface dataset:
Tori Kellyová

**Victoria Loren „Tori“ Kellyová** (* 14. december 1992, Wildomar, Kalifornia, Spojené štáty) je americká speváčka a skladateľka. Postupne získala uznanie po tom, čo v 14 rokoch začala uverejňovať svoje videá na YouTube. Keď mala 16, uchádzala sa o účinkovanie v speváckej šou *American Idol*. Zo súťaže bola vyradená a začala pracovať na svojej vlastnej hudbe. V roku 2012 vydala svoje prvé EP s názvom *Handmade Songs By Tori Kelly*, ktoré sama produkovala, zložila aj zmixovala. Nasledujúci rok jej manažér Scooter Braun uvidel jej videá na YouTube a predstavil ju vydavateľstvu Capitol Records, s ktorým podpísala zmluvu v septembri. Torino druhé EP s názvom *Foreword* vyšlo v októbri 2013 ako jej prvé vydanie s vydavateľstvom. 

23. júna 2015 vydala svoj debutový album *Unbreakable Smile.* Prvý singel „Nobody Love“ vyšiel na jar a dostal sa do rebríčka *[[Billboard Hot 100|Billboard]]* Hot 100. Tori bola nominovaná na Cenu Grammy pre najlepšieho nováčika 58. ročníka Grammy Awards. Nadabovala postavu Meent v animovanom filme *Sing* (2016). Jej druhý štúdiový album *[[Hiding Place (Tori Kelly album)|Hiding Place]]* (2018) dosiahol číslo 35 v rebríčku *Billboard* 200 a získal ceny Grammy – za najlepší gospelový album a za najlepší gospelový výkon alebo pieseň. V roku 2019 vydala svoj tretí štúdiový album *[[Inspired By True Events]]*.

## Diskografia
* *Unbreakable Smile* (2015)
* *Hiding Place* (2018)
* *Inspired By True Events* (2019)

## Turné
* Fill a Heart Tour (2012)
* Foreword Tour (2013)
* Where I Belong Tour (2015)
* Unbreakable Tour (2016)

## Ocenenia a nominácie

## Referencie


## Zdroj
*

Kategória:Popové speváčky USA
Kategória:R&B speváčky USA
Kategória:Popoví bubeníci USA
Kategória:R&B bubeníci USA
Kategória:Popoví gitaristi USA
Kategória:R&B gitaristi USA
Kategória:Popoví klávesisti USA
Kategória:R&B klávesisti USA
Kategória:Skladatelia modernej hudby USA
Kategória:Speváci-skladatelia USA
Kategória:Hudobní producenti USA
Kategória:Interpreti Capitol Records
Kategória:Osobnosti z Kalifornie
Blasyho chata

**Blasyho chata** alebo **Blásyho chata** (, , ) bola prvou chatou, ktorá stála vo Velickej doline vo Vysokých Tatrách. Postavil ju v roku 1871 na východnom brehu Velického plesa Eduard Blasy (18201888), poľnohospodár a turistický nadšenec z Veľkej. Bol jedným zo zakladateľov Uhorského karpatského spolku, tvorcom tatranských vysokohorských chodníkov a dal podnet Jozefovi Szentiványimu k založeniu osady Štrbské Pleso. Chata, ktorú postavil, mala spríjemniť pobyt turistom, ktorí sa vyberali do Velickej doliny. Väčšinu prostriedkov na výstavbu trojrozmernej kamennej chaty vyzbierali kúpeľní hostia Starého Smokovca. Chatu v marci roku 1873 zničila snehová lavína z Velických Granátov. Po jej zničení, o päť rokov neskôr, postavili na bezpečnejšom mieste Hunfalvyho chatu.

## Referencie

## Externé odkazy
* Ivan Bohuš o tatranských chatách
* Tatranské vysokohorské chaty - Sliezky dom
* Poloha na turistickej mape

Kategória:Horské chaty vo Vysokých Tatrách
Kategória:Zaniknuté stavby na Slovensku
Kategória:Architektúra z 1871
Velké Dářko

**Velké Dářko** je najväčší rybník na Českomoravskej vrchovine a tiež najväčší v Kraji Vysočina v Česku.  Má rozlohu 206&nbsp;ha. Rozkladá sa na východe Čiech v nadmorskej výške 610&nbsp;m, 10&nbsp;km severne od Žďáru nad Sázavou. Temer celý rybník leží na severe katastrálneho územia obce Polnička, okrajovými časťami však zasahuje i do katastrov susedných obcí Radostín, Vojnův Městec a Karlov. Z rybníka odteká rieka Sázava.

## História a využitie
Rybník vznikol na konci 15. storočia zásluhou Viktorína z Kunštátu.

Rybník je využívaný na rekreačné účely. Slúži na kúpanie, jachting a na člnkovanie. Na rybníku sú miestnym klubom poriadané preteky vo windsurfingu a najväčšie preteky dračích lodí na Vysočině.

## Referencie


## Iné projekty

## Externé odkazy
* Velké Dářko - AKTUÁLNĚ
* Webcam Velké Dářko 

Kategória:Rybníky v Kraji Vysočina
Kategória:Chránená krajinná oblasť Žďárské vrchy
Kategória:Povodie Sázavy
Kategória:Polnička
Kategória:Karlov (okres Žďár nad Sázavou)
Kategória:Radostín (okres Žďár nad Sázavou)
Kategória:Vojnův Městec
Kategória:Vodstvo okresu Žďár nad Sázavou
Bella ciao

alt= Akordy pesničky|thumb|Akordy pesničky Bella ciao
**Bella ciao** je talianska partizánska pieseň, ktorá vznikla počas druhej svetovej vojny, okolo roku 1942. Text, ktorého autor je neznámy, ospevuje boj partizánov za slobodu a poukazuje na mŕtvych partizánov, ktorí sú považovaní za hrdinov. Pieseň je známa po celom svete ako hymna slobody, odporu a antifašistického hnutia. Táto pieseň sa taktiež "spopulárnila" aj vďaka seriálu na platforme Netflix: La casa de papel (Papierový dom).

## Slová

## Externé odkazy
* Bella ciao počas talianskej demonštrácie
* Bella ciao naspievaná Goran Bregovićom (2013)

## Zdroj

Kategória:Talianske piesne
Kategória:Piesne druhej svetovej vojny
Kategória:Vlastenecké piesne
Kategória:Revolučné piesne
Blatnický potok (prítok Doubravy)

**Blatnický potok** je pravostranný prítok rieky Doubravy v okrese Havlíčkův Brod v Kraji Vysočina. Dĺžka toku činí 6,6 km. Plocha povodia meria 11,5 km².

## Priebeh toku
Potok pramení v osade Chloumek, na juhovýchodnom úbočí Spálavy (), v nadmorskej výške okolo 610 m. Na hornom toku tečie na juhozápad hlbším zalesneným údolím. Po opustení lesa sa Blatnický potok stáča na západ k Předboři. Medzi Předbořou a Jeníkovcom je časť jeho vôd zvedená do bezmenného prítoku Doubravy, ktorý smeruje zo začiatku na juhozápad k Blatnici a odtiaľ ďalej na západ k Hraniciam pri Malči. Hlavný tok tečie na západ k Jeníkovcu a potom k Malči, kde pri miestnom zámku napája *Zámecký rybník*. Pod Malčou, neďaleko sútoku s Doubravou, zadržiava vody potoka ďalší rybník, ktorého názov je *Hluboký Maleč*. Do rieky Doubravy sa Blatnický potok vlieva na jej 54,4 riečnom kilometri, na severovýchodnom okraji Vísky, v&nbsp;nadmorskej výške okolo 380 m.

### Väčšie prítoky
Najväčším prítokom Blatnického potoka je bezmenný pravostranný prítok na 0,8 riečnom kilometri, ktorý priteká od Dolní Lhotky. Dĺžka jeho toku je 2,6 km. 

## Referencie


## Poznámky


## Zdroj

Kategória:Potoky v Česku
Kategória:Chránená krajinná oblasť Železné hory
Kategória:Železné hory
Kategória:Hornosázavská pahorkatina
Kategória:Povodie Doubravy
Platan javorolistý v Běstvině

**Platan javorolistý v Běstvině** je pamätný strom v Česku.

Pri zámku v obci Běstvina rastie pamätný platan javorolistý (*Platanus hispanica*). Ide o cca 40 m vysoký strom s obvodom kmeňa cca 550 cm. Kmeň sa vo výške cca 2,5 m rozvetvuje do troch hlavných vetiev. Ide o mimoriadne vzrastený strom, ktorého pamiatková ochrana bola vyhlásená v roku 1996.

## Referencie


## Pozri aj
* Běstvina

## Externé odkazy
* Staré a pamätné stromy Chrudimska

## Zdroj

Kategória:Pamätné stromy v Česku
Kategória:Železné hory
Kategória:Běstvina
Guhrova chatka

**Guhrova chatka** (, ) bola chata vo Velickej doline v Tatrách.

## Skokanský mostík, prvý na Slovensku
náhľad|Skokanský mostík vo Velickej doline
V roku 1910 postavil lekár a majiteľ Tatranskej Polianky Michal Guhr v meandre Červeného potoka nad Gerlachovom prvý lyžiarsky skokanský mostík na Slovensku. V roku 1911 sa na ňom uskutočnili prvé preteky v skoku na lyžiach na Slovensku. Na mostíku, ktorého odrazový stôl bol vytvorený  z debien a zo snehu, víťaz prvej verejnej skokanskej súťaže Bruno Weiss skočil deväť a pol metra. Zakrátko nevyhovoval nárokom skokanov, a tak Guhr postavil nad Tatranskou Poliankou v nadmorskej výške  nový mostík. V rokoch 19121914, 1918 a 19191922 sa na ňom uskutočnili domáce i medzinárodné preteky. Dňa 4. februára 1912 Arthur Bajan (BETE) skočil . Zdokonalená skokanská technika umožňovala dlhšie skoky ako dovtedy. Michal Guhr vybral nové miesto pre ďalší skokanský mostík, opäť nad Tatranskou Poliankou na svahu obrátenom na severovýchod  pri Žltej stene neďaleko Velického potoka. Po dokončení v roku 1923 dosiahol na ňom najdlhší skok  Kurt Endler z HDW. V nasledujúcich rokoch mostík zrekonštruovali. V roku 1926 Rudolf Purkert z HDW na ňom vytvoril rekord výkonom . Po ďalšej prestavbe v roku 1930 poľský pretekár Stanislav Marusarz na ňom skočil . Pred druhou svetovou vojnou bol dejiskom mnohých domácich aj medzinárodných súťaží a po mnohých prestavbách slúžil skokanom až do roku 1955. 

## Chatka pri mostíku
Hosťom návštevníkom i športovcom slúžila malá Guhrova chatka, ktorú pri mostíku postavili v roku 1926. Chatka slúžila v rokoch 19261929 a potom po prestavbe 19301965. Prvá zhorela a druhú, po demolácii mostíka o niekoľko rokov neskôr, už nepotrebnú, zbúrali.

## Referencie

## Externé odkazy
* Ivan Bohuš o tatranských chatách
* Poloha na turistickej mape

Kategória:Horské chaty vo Vysokých Tatrách
Kategória:Zaniknuté stavby na Slovensku
Kategória:Architektúra z 1926
Theochréstos Mladší

**Theochréstos** (*Theochréstos*) bol v roku 300 pred Kr. olympijský víťaz v tethrippe.

Theochréstos z Kyrény bol na 120. olympijských hrách korunovaný olivovým vencom za víťazstvo v tethrippe. Tethrippon sa v Olympii zaviedol na 25. hrách v roku 680 pred Kr. a prvým víťazom tejto disciplíny bol Pagóndas z Téb.

Theochréstovi za olympijské víťazstvo dali jeho rodáci zhotoviť sochu, ktorú potom vztýčili k verejnej úcte v Olympii medzi sochy slávnych olympijských víťazov. Túto sochu v druhom storočí videl cestovateľ Pausanias, ktorý zaznamenal: „*Kyrénsky Theochréstos, ktorý po libyjskom vzore choval kone, získal s koňmi víťazstvo v Olympii a ešte pred ním rovnomenný starý otec z otcovej strany, aj Teochréstov otec sa vyznamenal v Isthmii, ako hlása nápis na voze."* Staroveká libyjská Kyréna bola chovom koní preslávená.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Evanjelická cirkev metodistická, Slovenská oblasť

**Evanjelická cirkev metodistická, slovenská oblasť** je kresťanská protestantská cirkev na Slovensku vyznávajúca metodizmus. Evanjelická cirkev metodistická vznikla  zjednotením dvoch cirkví – *Evanjelického spoločenstva* a *Episkopálnej metodistickej cirkvi*. V anglicky hovoriacich krajinách sa nazýva zjednotenou denomináciou **[[United Methodist Church]]** (Zjednotená metodistická cirkev), v mnohých európskych krajinách sa nazýva Evanjelická cirkev metodistická. Pri vzniku hnutia, z ktorého táto cirkev vznikla, bol John Wesley, ktorého inšpiroval v Londýne predhovor výkladu Martina Luthera k listu Rimanom. Cirkev vznikla najskôr v Spojených štátoch amerických a následne iných krajinách sveta. Na Slovensku, resp. vo vtedajšom Československu, vznikla v roku 1924. 

V roku 2022 cirkev začala proces odčlenenia od materskej Zjednotenej metodistickej cirkvi pre progresívne hodnoty vyznávané najmä americkými duchovnými a predstavenými cirkvi a pričlenenia k novovzniknutej Globálnej metodistickej cirkvi. V tom istom čase má cirkev na Slovensku 7 farností a viac než 3,000 veriacich. 

## Zdroje
* Evanjelická cirkev metodistická 
* Poriadok ECM 
* The History of Methodism Volume The first by John Fletcher Hurst 1902
* The History of Methodism Volume The second by John Fletcher Hurst 1902

## Referencie

Kategória:Protestantské cirkvi
Útulňa v Slavkovskej doline

**Útulňa v Slavkovskej doline** (bola známa ako **Útuľňa**) bola malá jednopriestorová turistická útulňa  v Slavkovskej doline vo Vysokých Tatrách.

Na Slavkovský štít viedla turistická cesta cez Slavkovskú dolinu. Turisti vystupovali na vrchol z Tatranskej magistrály okolo Slavkovských pliesok juhozápadným žľabom. Na podnet Uhorského karpatského spolku postavili v roku 1878 kamennú útulňu. O štyri roky ju zničila lavína. Opravili ju, ale potom, ako ju poškodili ďalšie lavíny, čoskoro sa na ňu zabudlo a schátrala. Na príčine bola nová turistická trasa na vrchol štítu, ktorá viedla po jeho hrebeni z Hrebienka. Pred druhou svetovou vojnou do  módy prišlo vysokohorské lyžovanie a lyžiarske túry na Slavkovský štít. Preto sa Spišská úverová banka v Levoči, ktorá bola majiteľkou Starého Smokovca, rozhodla postaviť malú lyžiarsku útulňu pod protilavínovou zábranou, ktorú tvorili veľké balvany. Stála na poľane povyše Slavkovských pliesok. Na stavbu sa podujala skupina tatranských športovcov (František Berkovský, Felix Hoepfner, Ivan Bohuš, Oktavián O. Krejčí), ktorá v lete 1944 vyniesla do doliny potrebný materiál. Sklad, do ktorého ho umiestnila  na jar 1945 zmietla lavína. Stavbu chaty po tejto udalosti už nedokončili.

## Referencie

## Externé odkazy
* Poloha na turistickej mape

Kategória:Horské chaty vo Vysokých Tatrách
Kategória:Zaniknuté stavby na Slovensku
Kategória:Architektúra z 1871
Aristomenes z Rodosu

**Aristomenes** alebo **Aristomenés** (*Aristomenes*, iný prepis: *Aristomenés*) bol olympijský víťaz v zápasení a v pankratiu v roku 156 pred Kr.

Aristomena z Rodu na 156. olympijských hrách v roku 156 pred Kr. korunovali olivovými vencami za víťazstvá v zápasení a v pankratiu. Zápasenie (palé) zaradili do olympijského programu na 18. hrách v roku 708 pred Kr. a pankration na 33. hrách v roku 648 pred Kr. 
 
Olympijské víťazstvá Aristomena zaznamenal v druhom storočí cestovateľ a spisovateľ Pausanias z nápisu podstavca jeho sochy, ktorá sa týčila medzi sochami olympijských víťazov v Olympii.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Kategória:Víťazi starovekých olympijských hier v pankratiu
Aristomenes

**Aristomenes** alebo **Aristomenés** (*Aristomenes*, iný prepis: *Aristomenés*) môže byť:
* polomýtický messénsky kráľ v 7. stor. pred Kr., pozri Aristomenes (Messénia)
* regent mladého egyptského kráľa Ptolemaia V., pozri Aristomenes z Alyzeie
* olympijský víťaz v roku 156 pred Kr., pozri Aristomenes z Rodu
* grécky sochár v 2. stor. pred Kr., pozri Aristomenes (sochár)
* starogrécky maliar, pozri Aristomenes (maliar)
Strnádka obyčajná

**Strnádka obyčajná** alebo **strnádka žltá** (lat. *Emberiza citrinella*) je spevavec a patrí do čeľadi strnádkovité. Vyskytuje sa na celom území Slovenska až po hornú hranicu lesa (Belianske Tatry ). Podľa Medzinárodnej únie na ochranu prírody a prírodných zdrojov strnádka obyčajná patrí medzi najmenej ohrozené druhy, celková populácia klesá z dôvodu ničenia biotopov a zníženia výmery obilnín, v rokoch 19802013 bol u európskej populácii zaznamenaný mierny pokles.

## Opis
Strnádka obyčajná meria 16 –  a váži 25 – 31 g. 

Samček má citrónovožltú hlavu a spodok tela. Na hlave má niekoľko olivových pásov. Kostrč má gaštanovohnedú. Chrbát je hnedý s tmavšími čiarkami, hnedá prechádza aj na hruď a boky tela. Chvost je tmavý so svetlejšími okrajmi.. 

Samička a mláďatá nemajú také výrazné farby, žltá je skôr béžová a hruď je silnejšíe páskovaná. Samička nemá ešte prvú zimu žltú farbu, skôr sivobéžovú a olivovohnedú.

## Hlas

Spev strnádky obyčajnej je rýchly, opakované vysoké tóny končiace melancholickým záverom *"ci-ci-ci-ci-ci-cüü"*, vábenie znie ako *"čri-čre"*.

## Výskyt a stav na Slovensku
Obýva otvorenú krajinu s rozstrúsenými stromami a krovinami, lúky, pasienky, mladiny v lese, okraje potokov, pásy stromov. 

Odhadovaný počet hniezdiacich párov je 800 000 - 1 500 000, zimujúcich jedincov 800 000 - 1 500 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Podľa európskeho ochranárskeho statusu patrí do SPEC4, teda medzi druhy, ktorých globálne populácie sú hlavne v Európe a majú vyhovujúci ochranársky status (S).

## Hniezdenie
Ku koncu zimy sa kŕdliky rozpadnú na páry. Hniezdo stavia samička, býva na zemi (výnimočne vyššie) pod kríkom, pri kameni, na svahu jarkov, na okraji lesa. Stavia ho zo stebiel tráv, bylín, korienkov a lístia. Vo vnútri použije aj srsť. Hniezdia 2 krát do roka, prvé hniezdenie býva v mesiacoch apríl, máj a jún, druhé v júni, júli až v auguste. V násade býva 3 - 5 vajec. Vajíčka majú tmavé čiarky, bodky a sivé škvrny na svetlom podklade s rôznymi odtieňmi červenej, ružovej i modrej. Po znesení posledného vajíčka začína inkubácia. Na znáške sedí hlavne samička, občas ju vystrieda i samček. Zahrievanie vajíčok trvá 12 - 14 dní a toľko isto aj kŕmenie mláďat na hniezde. Obaja rodičia nosia potravu aj niekoľko dní potom, čo ešte nelietavé mladé opustia hniezdo.

## Potrava
Živí sa hlavne rôznymi semienkami a najmä v čase rozmnožovania tiež hmyzom, ktorým kŕmia mláďatá. 

## Ochrana
Je zákonom chránená, spoločenská hodnota je 500 €  (Vyhláška MŽP č. 170/2021).
Druh je zaradený do Bernského dohovoru (Príloha II).

## Galéria

Yellowhammer from the Crossley ID Guide Britain and Ireland.jpg|Kompozícia
Emberiza citrinella LC229.jpg|Samička. Nemá takú výraznú žltú farbu ako samček.
File:Emberizacitrinellaeggs.JPG|Vajíčka v hniezde


## Referencie


## Iné projekty

## Externé odkazy
 
* 

Kategória:Strnádkovité
Kategória:Vtáky na Slovensku
Kategória:Najmenej ohrozené druhy
Retro (edícia)

**Edícia RETRO** bola vydávaná medzi rokmi 1979 až 1991. Knihy v edícii boli minimálne raz vydané, v iných edíciách Slovenského spisovateľa.

## Zoznam vydaných kníh

## Zdroj
* Antikvariát u Slimáka
* Olejar Books
* www.databazeknih.cz

Kategória:Knižné edície
Nedobrého chata

náhľad|vpravo|Jamské pleso s plavárňou, ktorú postavil Gustáv Nedobrý
**Nedobrého chata**, **Chata pri Jamskom plese**, **Krivánska chata** ()  bola postavená v roku 1936 v bezprostrednej blízkosti Jamského plesa, na jeho východnom brehu.

## História
Bola to súkromná chata významného organizátora turistiky na Slovensku a zakladateľa horolezeckého klubu JAMES Gustáva Nedobrého. Volali ju aj *Krivánskou chatou*. Blízko nej viedol chodník Tatranskej magistrály. Poskytovala veľmi dobré útočisko turistom, ktorí vystupovali na Kriváň. Chatu viedol a zásoboval sám Gustáv Nedobrý. Na plese postavil plaváreň a pleso z propagačných príčin premenoval na *Krivánske pleso*. Mala dve poschodia, desať izieb, v ktorých mohlo nocovať 60 turistov.

## Zánik chaty
Počas druhej svetovej vojny slúžila nemeckej organizácii Hitlerjugend, ktorá tu v rámci rekonvalescencie umiestňovala deti (niektoré aj s matkami) z vojnou ohrozených nemeckých miest. Chata v roku 1943 zhorela. Požiar zapríčinili pravdepodobne deti. Zvyšky chaty podpálilo 26. augusta 1944 nemecké vojsko, ktoré po neúspešnom boji pri Troch studničkách likvidovalo všetky dostupné a možné útočiská partizánov.

## Referencie

## Externé odkazy
* Ivan Bohuš o tatranských chatách
* Poloha na turistickej mape

Kategória:Horské chaty vo Vysokých Tatrách
Kategória:Zaniknuté stavby na Slovensku
Kategória:Architektúra z 1936
Avram Iancu

**Avram Iancu** môže byť:

* rumunský revolucionár, pozri Avram Iancu (osobnosť)
* obec v Rumunsku:
** v Bihárskej župe, pozri Avram Iancu (Bihárska župa)
** v župe Alba, pozri Avram Iancu (Alba)
Brooklyn (rozlišovacia stránka)

**Brooklyn** môže byť:

* mestská štvrť New Yorku, pozri Brooklyn
* kniha Colma Tóibína, pozri Brooklyn (kniha)
* film z roku 2015, podľa knihy Colma Tóibína, pozri Brooklyn (film)
Messinia

náhľad|Pohľad na Messéniu z vrchu Ithomi
**Messinia** (gr. *Μεσσηνία* – *Messinia*) je jedna zo šiestich regionálnych jednotiek kraja Peloponéz v juhozápadnom Grécku. Do územnej reformy v roku 2010 bola prefektúrou a zhruba zodpovedá historickej krajine Messénie, o ktorej sa zmienil takmer pred tromi tisíckami rokov Homér v Iliade. Na ploche 2 991 km2 žije takmer 160 tisíc obyvateľov a hlavným aj najväčším mestom je Kalamata.

## Geografia
Jadro Messinie tvorí povodie rieky Pamisos, ktorá na juhu ústi do Messinského zálivu. Údolie tejto rieky je veľmi úrodná krajina, kde sa pestujú citróny, pomaranče, mandle, figy a olivy. Na severe ju ohraničuje pohorie Nomian (1570 m), na západe pohorie Kyparissia (950 m) a na východe pohorie Taygetos, ktoré sú rozvodím povodia rieky Evrotas v susednej Lakónii. Pri jej juhozápadnom pobreží ležia ostrovy Inousses. Messinia má síce veľmi dlhé pobrežie, nie je na ňom ale žiadny prirodzený prístav (s výnimkou mesta Pylos), takže v gréckej histórii nezohrala veľmi významnú rolu. Je to ale bohatá a úrodná poľnohospodárska krajina s dostatkom vlahy, čo je na Peloponéze výnimočné.

## Administratívne delenie
thumb|upright=1.0|Obce (''dimi'') v Messinii od roku 2010
Až do roku 1997 sa Messinia delila na štyri provincie s hlavnými mestami Kalamata, Messini, Pylos a Kyparissia. Predchádzajúcich 280 obcí bolo vtedy združených do 31 a roku 2010 do šiestich veľkých samosprávnych "obcí" (gr. *dimi*), ktoré sa veľkosťou blížia niekdajším provinciám:
# Kalamata
# Dytiki Mani
# Messini
# Ichalia
# Pylos-Nestoras
# Trifylia

## Iné projekty

## Pozri aj
* Zoznam kráľov Messénie

## Referencie

* 

Kategória:Krajské jednotky v Grécku
Kategória:Historické územia v Grécku
Morynci

**Morynci**  () je dedina na strednej Ukrajine. Nachádza sa vo  Zvenyhorodskom rajóne v Čerkaskej oblasti a je vzdialená približne 35 km od mesta Zvenyhorodka.

V roku 1814 sa tu narodil známy ukrajinský básnik Taras Ševčenko. Dom v ktorom sa narodil bol obnovený a momentálne sa v ňom nachádza múzeum o jeho živote a tvorbe.

## História
Prvá písomná zmienka o obci Morynci pochádza zo 17. storočia. V okolí sa našli pozostatky čerňachovskej kultúry.

## Zdroje

Kategória:Dediny na Ukrajine
Mokřadlo

Prírodná rezervácia **Mokřadlo** je prírodná rezervácia ev. č. 1831, ktorá sa nachádza na katastrálnom území obcí Bezděkov, Podmoklany a Sloupno v CHKO Železné hory.

## Ochrana
Predmetom ochrany sú vlhké lúky s výskytom mnohých živočíchov a rastlín.

## Prírodné pomery
Rezervácia sa nachádza na území zaniknutého rybníka na potoku Cerhovka. Vedľajším efektom rezervácie je i zachytávanie prívalových vôd, čo vlastnej rezervácii nijako neškodí.

Geologicky sú tu kriedové druhohorné usadeniny. Pôdy sú miestami mierne zásadité, hlboké a okolo Cerhovky sú riečne nánosy. Územie je tvorené vodnou plochou, jelšinami, tŕstím, a porastami vysokých ostríc.

Počas vertebratologického prieskumu rezervácie v rokoch 19972000 bol zaznamenaný výskyt 145 druhov stavovcov a výskyt ďalších 4 druhov je možné predpokladať.

Porasty v rezervácii sú kosené a likvidujú sa tu náletové dreviny.

### Rastliny
* lazerník pruský (*Laserpitium pruthenicum*)
* ostrica Hartmannova (*Carex hartmanii*)
* ostrica predĺžená (*Carex elongata*)
* vstavačovec májový (*Dactylorhiza majalis*)
* smldník močiarny (*Peucedanum palustre*)
* bielokvet močiarny (*Parnassia palustris*)
* vŕbovka močiarna (*Epilobium palustre*)

### Fauna
* pŕhľaviar červenkastý (*Saxicola rubetra*)
* kačica chrapka (*Anas crecca*)
* červenák karmínový (*Carpodacus erythrinus*)
* chriašteľ vodný (*Rallus aquaticus*)
* jašterica živorodá (Lacerta vivipara)
* rybárik riečny (*Alcedo atthis*)
* kaňa močiarna (*Circus aeruginosus*)
* kúdeľníčka lužná (*Remiz pendulinus*)
* užovka obojková (*Natrix natrix*)

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Portál kultúrneho a prírodného dedičstva Kraja Vysočina 

## Zdroj
*

Kategória:Chránené územia v okrese Havlíčkův Brod
Kategória:Chránená krajinná oblasť Železné hory
Kategória:Povodie Doubravy
Kategória:Bezděkov (okres Havlíčkův Brod)
Kategória:Podmoklany
Kategória:Sloupno (okres Havlíčkův Brod)
Zvenyhorodka

**Zvenyhorodka** (alebo aj **Zvenyhorod**; , Звенигород; ; ) je mesto na strednej Ukrajine. V roku 2011 tu žilo 18 300 ľudí.

Je administratívnym centrom okresu Zvenyhorodský rajón, ktorý sa nachádza v Čerkaskej oblasti. Mestom preteká rieka Hnylyj Tikyč. Je 114 km vzdialené od mesta Čerkasy, ktoré je centrom daného regiónu. 

## Iné projekty

## Externé odkazy
* Oficiálna stránka

## Zdroje

Kategória:Mestá na Ukrajine
Spálava (prírodná rezervácia)

**Spálava** je prírodná rezervácia ev. č. 3379 neďaleko obce Libice nad Doubravou v okrese Havlíčkův Brod v nadmorskej výške 515 - 636 metrov. Oblasť spravuje AOPK Havlíčkův Brod.

## Ochrana
Predmetom ochrany sú spoločenstvá kvetnatých a acidofilných bučín, prameniskových a suťových bažankových jasenín so vzácnymi druhmi živočíchov, napr. muchárikom malým, holubom plúžikom či výrom skalným.
## Galéria

File:Přírodní rezervace Spálava 36.jpg|Prírodná rezervácia Spálava
File:Přírodní rezervace Spálava 14.jpg|Prírodná rezervácia Spálava
File:Přírodní rezervace Spálava 47.jpg|Prírodná rezervácia Spálava



## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Spálava na enviweb.cz

## Zdroj

Kategória:Chránené územia v okrese Havlíčkův Brod
Kategória:Chránená krajinná oblasť Železné hory
Kategória:Libice nad Doubravou
Gustáv Nedobrý

**Gustáv Nedobrý** (* 11. marec 1893, Bešeňová, Slovensko† 10. marec 1966, Nový Smokovec) bol významný slovenský turistický a športový činovník, horolezec a aktívny lyžiarsky pretekár.

## Životopis
Turistike sa upísal okolo roku 1912, kedy vystúpil na Kriváň. Od roku 1920 pôsobil v Spišskej Novej Vsi, kde bol pedagogickým riaditeľom železničného internátu. Založil tu odbor Klubu československých turistov a až do roku 1928 bol jeho popredným funkcionárom. Spolu so svojimi priateľmi začal navštevovať rokliny blízkeho Slovenského raja. Spoločne urobili niekoľko priekopníckych činov, ktoré pomohli, viac ako dovtedy, sprístupniť turistickej verejnosti prírodné krásy Slovenského raja. V roku 1921 s Mikulášom Mlynarčíkom a Františkom Liptákom založil horolezecký spolok JAMES. V roku 1922 pomáhal pri zakladaní *Klubu tatranských lyžiarov*. Od roku 1928 bol predsedom Slovenskej komisie Klubu československých turistov. V rokoch 19451949 bol predsedom Klubu slovenských turistov a lyžiarov, ktorý mal sídlo v Liptovskom Mikuláši a po druhej svetovej vojne Jednotnej telovýchovnej organizácie Sokol, ktorá po znárodnení prevzala do svojej správy bývalé klubové tatranské chaty. Prispieval do časopisu *Krásy Slovenska* a bol spoluautorom lyžiarskej príručky Moderné lyžiarstvo (1946).

Od roku 1928 spravoval reštaurácie Klubu československých turistov vo Vysokých Tatrách a v 19361943 bol majiteľom bazáru na Štrbskom Plese. V roku 1936 postavil Chatu pri Jamskom plese. Bol organizátorom horolezeckých a lyžiarskych kurzov, školení horských vodcov a horskej záchrannej služby. Počas SNP spolupracoval s kpt. Jánom Rašom, kpt. Štefanom Morávkom, Jozefom Sokolom a inými ktorí bojovali v partizánskom oddiely Vysoké Tatry. Pomáhal poľským občanom, ktorí utekali do Maďarska pred nemeckými vojskami pri prechode cez tatranské doliny a sedlá. Od roku 1945, po odchode Alojza Lutonského, viedol Tatranskú  komisiu Klubu slovenských turistov a lyžiarov (KSTL) a dobrovoľnú horskú záchrannú a vodcovskú službu.

Bol správcom Československých štátnych kúpeľov na Štrbskom Plese. Po vojne vytváral miestnu organizáciu komunistickej strany a bol jej prvým predsedom. Pred odchodom do dôchodku bol vodičom sanitky na poliklinike v Starom Smokovci. Až do smrti prednášal v rekreačných zariadeniach vo Vysokých Tatrách o turistike a vysokohorskej turistike, horolezectve a prírode. Horolezecký klub JAMES ho ocenil zlatým odznakom.

## Referencie

Kategória:Slovenskí horolezci
Kategória:Slovenskí lyžiari
Kategória:Osobnosti z Bešeňovej
Kategória:Osobnosti Vysokých Tatier
Avram Iancu (Alba)

**Avram Iancu** (pôvodne **Vidra de Sus**, ) je obec v župe Alba v Rumunsku. Skladá sa z 33 dedín: Avram Iancu (sídlo obce), Achimețești, Avrămești, Bădăi, Boldești, Călugărești, Cârăști, Cârțulești, Căsoaia, Cândești, Cocești, Cocoșești, Coroiești, Dealu Crișului, Dolești, Dumăcești, Gojeiești, Helerești, Incești, Jojei, Mărtești, Orgești, Pătruțești, Plai, Pușelești, Șoicești, Ștertești, Târsa, Târsa-Plai, Valea Maciului, Valea Uțului, Verdești a Vidrișoara.

## História
Prvá písomná zmienka pochádza z roku 1839 pod menom *Vidra de Sus*, no obec je predovšetkým známa pre narodenie rumunského revolucionára Avrama Iancu, podľa ktorého aj dostala meno, ktorý sa nachádza v erbe, a ktorého busta a múzeum tu stojí.

## Demografia

* **Historický vývoj demografie obce**

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:460 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:5000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:darkgrey increment:10000 start:0
BackgroundColors = canvas:sfondo

BarData=
  bar:1850 text:1850
  bar:1900 text:1900
  bar:1930 text:1930
  bar:1966 text:1966
  bar:2002 text:2002
  bar:2011 text:2011

PlotData=
  color:barra width:40 align:left

  bar:1850 from:0 till: 1953
  bar:1900 from:0 till: 3112
  bar:1930 from:0 till: 3880
  bar:1966 from:0 till: 4020
  bar:2002 from:0 till: 1865
  bar:2011 from:0 till: 1636

PlotData=

  bar:1850 at: 1953 fontsize:S text: 1953 shift:(-10,5)
  bar:1900 at: 3112 fontsize:S text: 3112 shift:(-10,5)
  bar:1930 at: 3880 fontsize:S text: 3880 shift:(-10,5)
  bar:1966 at: 4020 fontsize:S text: 4020 shift:(-10,5)
  bar:2002 at: 1865 fontsize:S text: 1865 shift:(-10,5)
  bar:2011 at: 1636 fontsize:S text: 1636 shift:(-10,5)
TextData=
  fontsize:S pos:(20,20)


## Zaujímavosti pre turistov
* každoročný folklórny festival Muntele Găina
* rodný dom rumunského národného hrdinu Avrama Iancu, jeho busta, kultúrne pamiatky
* vodopád Pisoaia (15 m vysoký)

## Osobnosti
* Avram Iancu

## Zdroj

Kategória:Obce v župe Alba v Rumunsku
Muntele Găina

**Muntele Găina**, doslova „Kuracie vrchy“, sú časť Apusenských vrchov vo Východných Karpatoch v Rumunsku. Najvyšším vrcholom je Vârful Găina s výškou 

## Zdroj

Kategória:Pohoria v Rumunsku
Kategória:Karpaty
Most Valy

**Most Valy** je diaľničný most nachádzajúci sa na diaľnici D3 v okrese Čadca v blízkosti štátnej hranice s Poľskom. Svojou výškou 84 metrov je najvyšší most Slovenska. Realizačná dokumentácia mosta bola zhotovená českou projekčnou spoločnosťou Strásky, Hustý a partneři s.r.o., a hlavným zhotoviteľom bola spoločnosť Váhostav-SK. Pre most je typické mimoriadne veľké rozpätie polí a výška pilierov (v jednom bode až 76 m).

## Poloha
Most je súčasťou 12 kilometrového úseku Skalité - Svrčinovec. Nachádza sa v obci Čierne v okrese Čadca. Most prechádza údolím Gorilovho potoka a cez kopec Valy, po ktorom dostal aj pomenovanie.

## Parametre
[náhľad|vľavo|Výstavba Mostu Valy v septembri 2015, pohľad z [Hrčava|Hrčavy na Čierne]]
Most tvorí jedna nosná konštrukcia komorového prierezu dlhá 591 metrov, tvorená deviatimi poľami. Komora mostovky ma premenlivú výšku 2,7 až 5 m. Polia majú rozpätia od 30 do 92 m. Výška najvyššieho piliera mostu a zároveň Slovenska je 78 metrov. Na moste budú vetrolamy, ktoré sa nachádzajú len v Chorvátsku a Francúzsku. Očakávaná intenzita dopravy je 5 000 áut denne.

### Najvyšší most Strednej Európy
Most Valy bol novinármi a predstaviteľmi NDS označený za najvyšší most Strednej Európy. V Nemecku sa však nacháza diaľničný most *[[Kochertalbrücke]]* a výškou 185 m, v Rakúsku diaľničný most *[[Europabrücke]]* a výškou 190 m či v Maďarsku diaľničný most *Kőröshegyi* a výškou 88 m.

## Výstavba
Na výstavbu bolo použitých 12 000 kubických metrov betónu a 2 030 ton ocele. Pracovalo na ňom 60 robotníkov. Pri výstavbe sa postupovalo technológiou letmej beztonáže. Most mal byť odovzdaný v roku 2016, s celým úsekom bol v polprofile bol slávnostne odovzdaný do užívania 10. júna 2017.

## Referencie

## Iné projekty

Kategória:Diaľničné mosty na Slovensku
Kategória:Stavby v okrese Čadca
Kategória:Čierne
Kategória:Architektúra z 2015
Kategória:Diaľnica D3 (Slovensko)
Kategória:Doprava v okrese Čadca
Consumer Finance Holding

vpravo|náhľad|277px|Sídlo Consumer Finance Holding

**Consumer Finance Holding, a.s.** bola (do 1. 1. 2018) slovenská firma, ktorá od roku 2005 poskytovala nebankové pôžičky (nebankový veriteľ).

## Dejiny
Spoločnosť bola založená Všeobecnou úverovou bankou, a.s. 25.1.2005 za účelom efektívnej holdingovej správy 5 akciových spoločností: Quatro, a.s., TatraCredit, a.s., Q-car, a.s., Slovenská požičovňa, a.s. a Slovenské kreditné karty, a.s., ktoré kúpila VÚB od pôvodných akcionárov. Do obchodného registra bola zapísaná 25. 2. 2005 a vymazaná z neho je od 1.1.2018. V roku 2005 nadobudla akcie spoločností Quatro, a.s., TatraCredit, a.s., Q-car, a.s., Slovenská požičovňa, a.s. a Slovenské kreditné karty, a.s. a následne ako jediný akcionár dcérskych spoločností rozhodla dňa 28.10.2005 o ich zlúčení s CFH ako ich nástupníckou spoločnosťou. Proces zlúčenia dcérskych spoločností sa úspešne ukončil k 31.12.2005, keď registrový súd v Prešove vykonal výmaz dcérskych spoločností a k tomuto dňu prešli všetky práva a povinnosti na CFH.

## Kontroly [[Slovenská obchodná inšpekcia|SOI]]
SOI obvinila spoločnosť z nekalých praktík voči spotrebiteľom, ktoré firma neuznala a spory sa preniesli na okresné, neskôr krajské súdy. Konečné rozhodnutia vydal až Najvyšší súd Slovenskej republiky, ktorý potvrdil závery SOI aj rozhodnutia nižších súdov.

## O spoločnosti
Spoločnosť Consumer Finance Holding, a.s. bola 100%-nou dcérskou spoločnosťou VÚB. spoločne s VÚB patrila do medzinárodnej bankovej skupiny Intesa Sanpaolo, ktorá je najväčšou  bankou v Taliansku a súčasne jednou z bánk s vedúcim postavením v Európe.

Spoločnosť tvorilo niekoľko značiek a divízií:
* Quatro poskytuje možnosť nakupovať na splátky. Tento splátkový systém môžu klienti nájsť v takmer 8000 obchodných prevádzkach a 700 e-shopoch.
* Quatro Pôžičky poskytuje vybavenie pôžičky online alebo na pobočkách Quatro Finančný Dom
* QuatroCar ponúka financovanie nových i jazdených motorových vozidiel.

* Quatro Finančný Dom je sieť kamenných pobočiek, ktoré poskytujú osobné vybavenie pôžičky. Pobočky sú v týchto mestách: Banská Bystrica, Bratislava, Košice, Levice, Lučenec, Nitra, Nové Zámky, Poprad, Prešov, Prievidza, Spišká Nová Ves, Trenčín, Trnava, Zvolen a Žilina.

* Triangel a Klikshop sú značky divízií internetových obchodov poskytujúcich predaj rôzneho druhu tovaru na splátky.
* Slovenská požičovňa je divízia, ktorá poskytuje pôžičky do domácností.
* Divízia Slovenské Kreditné Karty je v spolupráci s VÚB ponúka rôzne typy brandovaných kariet.


File:Quatro.svg
File:Quatro-pozicky.svg
File:Quatro-financny-dom.svg
File:Quatrocar.svg
File:Triangel.svg
File:Klikshop.svg
File:Slovenska-pozicovna.svg
File:Slovenske-kreditne-karty.svg


## Právne nástupníctvo
Právnymi nástupcami spoločnosti Consumer Finance Holding, a.s. je Všeobecná úverová banka, a.s. a VÚB Leasing, a.s. VÚB pokračuje v poskytovaní spotrebiteľských úverov pod všetkými značkami (divíziami) používanými spoločnosťou Consumer Finance Holding, a.s.

## Referencie


Kategória:Podniky na Slovensku
Zlatá louka

**Zlatá louka** je prírodná rezervácia, ktorá sa nachádza na katastrálnom území obcí Podmoklany a Nový Studenec v okrese Havlíčkův Brod v nadmorskej výške 470 - 490 metrov.

## Ochrana
Rezervácia se skladá zo slatinísk, vlhkých lúk a lužných jelšín. Hĺbka slatiny je miestami až 2,5 metra. Slatinisko napájajú mierne zásadité minerálne podzemné pramene s obsahom vápnika.

Lúka sa udržuje kosením a likvidáciou náletov.

## Prírodné pomery
### Geológia
Geologické podložie tvoria kriedové sedimenty.

### Flóra
* kruštík močiarny (*Epipactis palustris*)
* ostrica Davallova (*Carex davalliana*)
* ostrica Hostova (*Carex hostiana*)
* rosička okrúhlolistá (*Drosera rotundifolia*)
* bielokvet močiarny (*Parnassia palustris*)
* vachta trojlistá (*Menyanthes trifoliata*)

### Lesný porast v okolí lúky
* dub (*Quercus*)
* krušina jelšová (*Frangula alnus*)
* roztrúseno smrek obyčajný (*Picea abies*)

### Fauna
* *[[Empria baltica]]*
* jantárovka veľká (*Succinea putris*)
* jantárovka stisnutá (*Succinella oblonga*)
* jašterica živorodá (*Lacerta vivipara*)
* ľabtuška lesná (*Anthus trivialis*)
* *[[Menesia bipunctata]]*
* *[[Nematus viridissimus]]*
* kochlikopa lesklá (*Cochlicopa lubrica*)
* trsteniarik spevavý (*Acrocephalus palustris*)
* dulovnica menšia (*Neomys anomalus*)
* ligotka močiarna (*Zonitoides nitidus*)

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Spálava na enviweb.cz

## Zdroj

Kategória:Chránené územia v okrese Havlíčkův Brod
Kategória:Chránená krajinná oblasť Železné hory
Kategória:Lúky v Česku
Kategória:Povodie Doubravy
Kategória:Podmoklany
Kategória:Ždírec nad Doubravou
Amyntas z Efezu

**Amyntas** (*Amyntas*) bol olympijský víťaz  v pankratiu dorastencov v roku 156 pred Kr.

Amyntas, syn Hellanika z Efezu, bol na 156. olympijských hrách v roku 156 pred Kr. korunovaný olivovým vencom za víťazstvo v pankratiu dorastencov. Pankration dorastencov zaradili do olympijského programu na 145. hrách v roku 200 pred Kr. 
 
Olympijské víťazstvo Amynta zaznamenal v druhom storočí cestovateľ a spisovateľ Pausanias z nápisu podstavca jeho sochy, ktorá sa týčila medzi sochami olympijských víťazov v Olympii. Pausanias tiež uvádza, že Amyntovu sochu zhotovil atický umelec Polykles, žiak Aténčana Stadiea.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Čerňachovská kultúra

**Čerňachovská kultúra** (, ) je archeologická kultúra, rozšírená od 2. do 5. storočia na širokom území východnej Európy, konkrétne na území dnešnej Ukrajiny, Rumunska, Moldavska, časti Bieloruska a Poľska. Čerňachovská kultúra bola pravdepodobne polyetnická, vznikla zmiešaním viacerých národov, ku ktorým patrili Góti, Geto-Dákovia, Sarmati, Anti, Skýti, Germáni a Slovania.

Meno dostala podľa dediny Čerňachiv, ktorá sa dnes nachádza na Ukrajine v Kyjevskej oblasti.

Za príčinu úpadku a konca čerňachovskej kultúry sa pokladá vpád Hunov na jej územie začiatkom 5. storočia.

## Referencie

## Iné projekty

## Zdroje

Kategória:Archeologické kultúry v Maďarsku
Kategória:Archeologické kultúry v Rumunsku
Kategória:Archeologické kultúry na Ukrajine
Kategória:Archeologické kultúry
Edícia Labyrint

**Edícia Labyrint** je edíciou zaniknutého vydavateľstva Smena. Bola vydávaná medzi rokmi 1964 až 1995.

## Zoznamy vydaných kníh
### Knihy vydané do roku 1989

### Knihy vydávané od roku 1989

### Knihy vydané mimo poradie

## Zdroj
* sk.olejar.eu
* www.wallstreet.sk
* www.databazeknih.cz

Labyrint
Čerňachiv (Kaharlycký rajón)

**Čerňachiv** (; ) je dedina na Ukrajine. Nachádza sa v Kaharlyckom rajóne, ktorý patrí pod  Kyjevskú oblasť. Obec je vzdialená 66 km od hlavného mesta Ukrajiny, Kyjev. Je podľa nej pomenovaná čerňachovská kultúra.

## Zdroje

Kategória:Dediny na Ukrajine
Damatrios z Tegey

**Damatrios** (*Damatrios*) sa v roku 208 pred Kr. stal olympijským víťazom v behu dorastencov na jedno stadion a o osem rokov neskôr víťazom v dolichu.

Damatrios, syn Aristippa z Tegey, bol na 143. olympijských hrách korunovaný olivovým vencom za víťazstvo v behu dorastencov na jedno stadion a na 145. hrách v dolichu. Podľa Pausania sa beh dorastencov na jedno stadion stal olympijskou disciplínou na 37. hrách v roku 632 pred Kr. Dolichos zaradili do olympijského programu na 15. hrách v roku 720 pred Kr.   
 
Záznam o olympijských víťazstvách Damatria je uvedený na starovekej kamennej stéle (IG 5.2 143.) objavenej v Grécku, ktorá tiež uvádza, že Damatrios sa v dolichu presadil aj na iných celogréckych hrách, a to dvakrát v Delfách, dva alebo trikrát v Isthmii a štyrikrát v Nemei.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Zoznam chránených území v okrese Chrudim

Toto je **zoznam chránených území v okrese Chrudim** aktuálny k februáru 2016, v ktorom sú uvedené chránené územia v oblasti okresu Chrudim.

## Zdroje
* Dáta v tabuľke boli prevzaté z databázy AOPK ČR.
* 

Chrudim
Chrudim
Lollapalooza

**Lollapalooza** je každoročný hudobný festival hosťujúci heavymetalové, alternatívne rockové, hiphopové a punkrockové skupiny, tanečné a komediálne predstavenia a remeselné stánky. Poskytuje zároveň platformu neziskovým a politickým zoskupeniam. Na festivale vystupuje množstvo rôznych hudobných skupín a v minulosti pomohol objaviť a popularizovať alternatívne rockové skupiny ako sú napríklad Pearl Jam, Rage Against the Machine, Nine Inch Nails, Jane's Addiction, Soundgarden, The Smashing Pumpkins, Alice in Chains, Tool, Red Hot Chili Peppers, Hole, 30 Seconds to Mars, The Strokes, Green Day a Depeche Mode.

Festival založil v roku 1991 spevák skupiny Jane's Addiction Perry Farrell v rámci rozlúčkového turné so svojou kapelou. Lollapalooza sa od tej doby konala každoročne až do roku 1997 a následne bola obnovená v roku 2003. Od svojho vzniku až do roku 1997 a potom po svojom obnovení v roku 2003 mal festival putovný charakter a cestoval po Spojených štátoch a Kanade. V roku 2004 sa organizátori festivalu rozhodli rozšíriť dĺžku festivalu na dva dni pre každé mesto, ale nízke tržby z predaja vstupeniek ich donútili festival prerušiť. V roku 2005 sa Farell a William Morris Agency spojili so spoločnosťou Capital Sports Entertainment (teraz C3 Presents) z Austinu v Texase a reorganizovali festival do jeho súčasnej podoby, teda vo víkendový festival v Grantovom parku v Chicagu v štáte Illinois.

## Referencie

*

## Iné projekty

## Externé odkazy
* Oficiálne internetové stránky
* Chicago Tribune – Lollapalooza promoters still searching for Chicago identity (07/2009)
* The Enquirer – A history of Lollapalooza 

Kategória:Hudobné festivaly v USA
Liptovsko-oravský seniorát

**Liptovsko-oravský seniorát** (v plnom znení **Liptovsko-oravský seniorát Evanjelickej cirkvi augsburského vyznania na Slovensku**, v skratke **LOS**) je v zmysle jeho štatútu samostatnou organizačnou jednotkou Evanjelickej cirkvi augsburského vyznania na Slovensku s právnou subjektivitou podľa čl. 14 a čl. 20 Ústavy ECAV na Slovensku. Tvorí ho 29 cirkevných zborov v ktorých je evidovaných 27 785 členov. Zbory sa nachádzajú v Žilinskom kraji a sú rozdelené do troch okresov Dolný Kubín (Dolný Kubín, Istebné, Jasenová, Kraľovany, Leštiny, Párnica, Veličná, Žaškov), Liptovský Mikuláš (Hybe, Kráľova Lehota, Liptovská Kokava, Liptovská Porúbka, Liptovská Sielnica, Liptovský Hrádok, Liptovský Hrádok-Dovalovo, Liptovský Ján, Liptovský Mikuláš, Liptovský Mikuláš-Palúdzka, Liptovský Ondrej, Liptovský Peter, Liptovský Trnovec, Partizánska Ľupča, Pribylina, Smrečany, Svätý Kríž – Lazisko, Važec, Východná, Závažná Poruba), Ružomberok) (Ružomberok). Seniorát sídli v sídle cirkevného zboru seniora

## Seniori
* Mgr. Katarína Hudáková (CZ Liptovský Ondrej) 

## Cirkevné zbory
*Dolný Kubín s filiálkou Tvrdošín
*Hybe
*Istebné
*Jasenová
*Kráľova Lehota s filiálkami Nižná Boca, Vyšná Boca 
*Kraľovany
*Leštiny s filiílkou Pokryváč
*Liptovská Kokava
*Liptovská Porúbka
*Liptovská Sielnica s filiálkami Bukovina, Ižipovce, Liptovská Anna, Liptovská Sielnica, Prosiek
*Liptovský Hrádok
*Liptovský Hrádok-Dovalovo
*Liptovský Ján s filiálkami Beňadiková, Podtureň, Uhorská Ves
*Liptovský Mikuláš s matkocirkvou Liptovský Mikuláš a mestskými časťami Vrbica a Nábrežie  s dzérocirkvami, Iľanovo, Liptovská Ondrašová, Okoličné,  Podbreziny, Vitálišovce a filiálkami Demänová, Ploštín
*Liptovský Mikuláš-Palúdzka s filiálkami Bodice, Pavčina Lehota
*Liptovský Ondrej s filiálkami Jakubovany, Konská
*Liptovský Peter s filiálkami Jamník, Vavrišovo
*Liptovský Trnovec s filiálkou Bobrovček
*Párnica
*Partizánska Ľupča s filiálkami Bešeňová, Dúbrava, Ľubeľa, Krmeš, Magurka, Malatíny, Potok
*Pribylina
*Ružomberok s filiálkami Likavka, Lisková, Lúčky
*Smrečany s filiálkami Jalovec, Smrečany, Trstené, Veterná Poruba
*Svätý Kríž – Lazisko matkocirkev je Svätý kríž s filiálkami Lazisko, Gôtovany, Galovany, Andice, Benice. 
*Važec
*Veličná
*Východná
*Závažná Poruba
*Žaškov

## Referencie


## Externé odkazy
*Liptovsko-oravský seniorát oficiálna stránka
*Liptovsko-oravský seniorát na ECAV.sk

Kategória:Evanjelické cirkevné senioráty na Slovensku
Lipovský hrad

**Lipovský hrad** nazývaný aj *Zámčisko*, *Jazvečia hora* alebo aj *Varhoška* je hradná zrúcanina na Šariši, v západnej časti okresu Prešov.

## Charakteristika
Zvyšky niekdajšieho hradu sa nachádzajú v nadmorskej výške  a nad terén sa vypínajú západne od obce Lipovce. Hrad je prvýkrát písomne doložený z roku 1262, dal ho postaviť kráľ Ondrej II. Bola to ranogotická stavba a plnil obrannú funkciu. Zbúraný bol koncom kuruckých vojen v roku 1591.

Celý areál hradu je verejne prístupný, ale ešte nebol predmetom archeologického výskumu. Nevedie k nemu značkovaný turistický chodník. Najpohodlnejší prístup je od štátnej cesty Lipovce – Lačnov, západne od Lipoviec, kde je kríž a malý včelín. Dnes je tam inštalovaná aj informačná tabuľa propagujúca cestovný ruch s názvom: Prešovská hradná cesta.

## Povesť o hrade
O Lipovskom hrade napísal povesť, *Nerovná láska na Lipovskom hrade*, spisovateľ Ján Domasta. Výňatok z povesti: … „Hanka ukáže do hlbočiny pod cestou: tam nám bude najlepšie. Tam nás pochovajte. Dievka moja, čo to vravíš?! – hrozí sa mať. – Nemáš na to právo! Nesmieš siahnuť ani na svoj, ani na chlapcov život! – A na čo mám právo? … Na čo? … Bozkáva dieťa, slzami ho kropí, slzami ho máča. Keď nás nepozývajú dnu, ostaneme tu… Naveky tu ostaneme! … Skamenieme, aby nás tvoj otec denne vídal, aby ho denne výčitky umárali! … Hrad spustol. Len skamenená Hanka je podnes pred ním, akoby chcela po celé veky rozprávať o svojej veľkej, pokorenej láske.“

## Galéria

Postcard Prešov16Slovakia.jpg|Pohľadnica
Lipovce12Slpvakia1.JPG |Začiatok trasy pri včelíne
Lipovce hradný kopec16Slovakia1.JPG |Hradný vrch
Lipovský hrad16Slovakia18.JPG |Zvyšok ruín hradu
Lipovský hrad16Slovakia13.JPG |Zvyšok ruín hradu
Lipovský hrad16Slovakia25.JPG |Zvyšok ruín hradu
Lipovský hrad16Slovakia23.JPG |Zvyšok ruín hradu
Lipovský hrad16Slovakia6.JPG| Zvyšok ruín hradu
Mojžišov stĺp Lipovce16Slovakia1.JPG |Pohľad na Mojžišov stĺp
Lipovce Nature16Slovakia.JPG| Pohľad na lúky nad hradným vrchom



## Okolité hrady
*Kapušiansky hrad
*Kysacký hrad
*Obišovský hrad
*Šebešský hrad
*Šarišský hrad
*Soľný hrad - Zbojnícky hrad

## Referencie


## Iné projekty

## Externé odkazy
* http://www.slovenskehrady.sk/hrad-lipovec-lipovce

Kategória:Hrady regiónu Šariš
Kategória:Archeologické lokality na Slovensku
Kategória:Ruiny na Slovensku
Kategória:Prešovská hradná cesta
Kategória:Lipovce
Skylink

náhľad|278x278bod|logo používané do roku 2017
**Skylink** je obchodná značka pre českú a slovenskú satelitnú platformu, ktorá je prevádzkovaná luxemburskou spoločnosťou M7 Group (Canal+ International S.a.r.l.).

Skylink začal podnikať v roku 2007. Jeho popularita začala rásť v roku 2009, keď ponúkla vysielanie takmer 100 staníc bez poplatku. Postupne však servisný poplatok zvyšoval cenu až na 4,99 € a v roku 2020 bol poplatok zrušený. Dnes ponúka Skylink programové balíčky v ktorých je určitý počet staníc. Skylink má dnes na Slovensku približne 500 tisíc zákaznikov. Od roku 2016 okrem satelitných služieb ponúka aj televíziu cez internet, ktorá obsahuje 95 programov s archívom.

Na konci roka 2009 mal Skylink 900 000 zákazníkov, v apríli 2010 mal Skylink 1 000 000 zákazníkov. Dnes má Skylink v Česku a na Slovensku spolu cez 1,4 mil. zákazníkov.

Okrem toho spoločnosť Skylink bola kritizovaná zákazníkmi za neférové praktiky. Aj keď spoločnosť sľubovala príjem bez poplatkov, bol 1. septembra 2012 zavedený tzv. servisný poplatok.

## Externé odkazy
* www.skylink.sk – oficiálne slovenské stránky
* www.skylink.cz – oficiálne české stránky 
* www.skylink.sk/tv-magazin/ – stánky magazínu

Kategória:Televízne stanice